ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *7.4.2025***

**Το Δημοτικό Φυσικοθεραπευτήριο επαναλειτουργεί**

Ενημερώνουμε τους πολίτες του δήμου μας για την επαναλειτουργία του δημοτικού φυσικοθεραπευτηρίου στον χώρο του Α ΚΑΠΗ του δήμου μας. Οι υπηρεσίες αφορούν κυρίως ευάλωτους συμπολίτες μας που αδυνατούν να αντεπεξέλθουν στο κόστος του ιδιωτικού τομέα, λόγω ανεργίας ή άλλων κοινωνικών δυσκολιών.

Οι υπηρεσίες παρέχονται από φυσικοθεραπεύτρια με πολύχρονη σχετική εμπειρία και είναι οι εξής:

* Παροχή συμβουλευτικής σχετικά με την πρόληψη και την αποκατάσταση
* Υπηρεσίες φυσικοθεραπείας, με χρήση του πλήρως εξοπλισμένου με όλα τα απαραίτητα μηχανήματα και όργανα κινησιοθεραπείας, φυσικοθεραπευτηρίου του δήμου.
* Υπηρεσίας φυσικοθεραπείας κατ’ οίκον, σε περιπτώσεις ασθενών που υπάρχει ιατρική οδηγία μη μετακίνησης.

Η φυσικοθεραπευτική αγωγή εκτελείται κατόπιν εξέτασης από τον θεράποντα φυσίατρο ή ορθοπαιδικό ιατρό των ασθενών, με τη χορήγηση σχετικού παραπεμπτικού.

Ο αριθμός των συνεδριών ανέρχεται στις δέκα ( 10) ανά άτομο και γίνονται δύο φορές τον χρόνο. Επιπλέον συνεδρίες πραγματοποιούνται κατά περίπτωση, μόνο με εντολή του θεράποντος ιατρού.

Η υποδοχή των αιτημάτων γίνεται στο Α ΚΑΠΗ του δήμου μας, Καλαντζάκου αρ. 7, 2105690075.